**INOVÁCIA A VEDA 2015**

**Grafy**

**Slovenská populácia**

**Slovenská populácia**

**Metodológia výskumu**

|  |  |
| --- | --- |
| **Veľkosť vzorky** | **528** |
| **Termín realizácie prieskumu** | **15. 7.– 27. 7.** |
| **Metóda zberu dát** | **CAWI – internetový zber dát** |
| **Výber respondentov** | **kvótny výber** |

**Štatistická odchýlka** pri danej vzorke predstavuje +/- 2 percentné body (p.b.) pri menej zastúpených postojoch až +/- 4,5 percentné body pri postojoch zastávaných polovicou respondentov. Viď tabuľka:


|  |  |
| --- | --- |
| **Koľko respondentov zastáva postoj** | **Štatistická odchýlka pri úsudku na populáciu** |
| **5%** | **+/- 1,9 p.b.** |
| **20%** | **+/- 3,5 p.b.** |
| **50%** | **+/- 4,5 p.b.** |
| **80%** | **+/-3,5 p.b.** |
| **95%** | **+/-1,9 p.b.** |

**Postoj k učeniu / Zavádzanie zmien**

**Slovenská populácia**

**Reakcia na novú situáciu**

*A1. Označte na škále miesto, ktoré najlepšie odráža váš štýl činnosti*.

****


To, že radšej veci robia starým spôsobom, uvádza na Slovensku najčastejšie stredná veková kategória (40 – 59 rokov). To môže byť tým, že sú stále ekonomicky aktívni, ale už sa horšie adaptujú na zmeny. Svoju prispôsobivosť môžu teda oproti najstaršej vekovej kategórii vzťahovať k viacerým činnostiam.

Štatisticky významný je aj rozdiel medzi ľuďmi s rôznou úrovňou dokončeného vzdelania. Čím vyššie vzdelanie, tým skôr ľudia uprednostnia nové spôsoby činnosti v novej situácii. (SŠ bez 39 % , VŠ 21 %)

Výsledky zodpovedajú zisteniam z českej populácie.

**Slovenská populácia**

**Vnímanie zmien**

*******A02. Označte prosím, ktoré slovo z dvojice uvedené na pravej strane sa podľa vás lepšie hodí k pojmu na ľavej strane.*

*\*Výroky sú zoradené podľa súhlasu s pozitívnou možnosťou*

Učenie vníma ako nutnosť omnoho viac mužov, než žien, (mužov 72 % a žien 63 %). Ako nutnosť ju rovnako ako v českej populácii vnímajú skôr starší ľudia (82 % 60 a viac a 57 % do 39 rokov).


Pokrok vníma ako zlepšenie 93 % najstarších (60 rokov a viac) a 83 % respondentov vo veku 40 – 59 rokov. Tu sa môže odrážať skepticizmus k pretechnizovaniu mladších, i už zmieňované porovnanie s inou dobou a inými aspektmi pokroku medzi mladšími a staršími generáciami.

Signifikantný je rozdiel vo vnímaní mobility medzi rôzne vzdelanými respondentmi. Zatiaľ čo ľudia s maturitou ju považujú v 95 % za príležitosť, pre ľudí bez maturity predstavuje príležitosť v 84 %. To môže byť spôsobené odlišnou motiváciou pri sťahovaní sa. Zatiaľ čo vzdelanejší ľudia odchádzajú za zaujímavejšou prácou, pre menej vzdelaných môže byť takáto mobilita skôr nutnosťou.

**Slovenská populácia**

**Zmeny dôležité pre lepší život**

*A3. Ako dôležité sú podľa vás nasledujúce zmeny, ktoré človek môže urobiť pre lepší život?*

*****Zhodnoťte, prosím každý druh zmeny v škále od 1 – nedôležitá do 4 – veľmi dôležitá, i v prípade, že ste takúto zmenu v súčasnosti ani skôr nespravili(a).*

*\*Výroky sú zoradené podľa súčtu 3 – skôr dôležitá + 4 – veľmi dôležitá*

Zmena v partnerskom živote je rovnako ako pre české dôležitejšia aj pre slovenské ženy, než mužov (muži 36 % a ženy 46 %). To je s najväčšou pravdepodobnosťou spôsobené tým, že pre ženy je spokojnosť v partnerskom živote kľúčová pre dobrý život. Rovnaký trend ako v ČR je vidieť aj v rozdielnej dôležitosti podľa veku respondentov. Zatiaľ čo pre najmladšiu kategóriu (18 – 39 rokov) je zmena dôležitá v 49% prípadoch, pre kategóriu najstaršiu (60 rokov a viac) len v 30 %.

Zatiaľ čo ľudia so základným vzdelaním považujú z hodnotených aspektov pre lepší život najdôležitejšiu zmenu v práci (88 %), pre respondentov s vysokoškolským vzdelaním je najdôležitejšia zmena životného štýlu (84 %).


Pre slovenskú populáciu sú menej dôležité zmeny práce a bývania, než pre Čechov.

**Slovenská populácia**

**Aspekty úspechu v živote**

*A4. Ako dôležité sú podľa vás nasledujúce veci pre dosiahnutie úspechu v živote?*

*Zhodnoťte prosím každý druh zmeny na škále od 1 – nedôležitá do 4 – veľmi dôležitá*

****

*\*Výroky sú zoradené podľa súčtu 3 – skôr dôležitá + 4 – veľmi dôležitá.*

Rovnako ako medzi Čechmi sa odpovede na túto otázku najviac líšili podľa dosiahnutého vzdelania respondentov a ich veku.


Vedieť držať sa späť oceňujú skôr menej vzdelaní ľudia (SŠ bez maturity 44 %, VŠ 19 %), rovnako ako umenie vychádzať s tým, čo je (dôležité pre 52 % ľudí bez maturity a len pre 25 % ľudí s vysokoškolským vzdelaním.

Usilovať o vyniknutie a presadenie sa je dôležitejšie pre mladších ľudí (18 – 39 rokov 79 % , 40 – 59 rokov 57 % ) a podľa ľudí z veľkých miest (nad 100 000 92 % a v kategórii 1 000 – 4 999 obyvateľov 69 %). To môže byť spôsobené tým, že mladší ľudia ešte len budujú svoju kariéru a snažia sa prepracovať k lepším pozíciám.

Podľa slovenskej populácie je dôležitejšie vedieť sa držať späť než podľa Čechov.

**Slovenská populácia**

**Otvorenosť voči zmenám**

*****A5. Nakoľko ste otvorený/á novinkám a zmenám?*

Nové veci a zmeny vítajú skôr mladší ľudia (53 %), než starší (34 %). To je späté s už zmieňovanou adaptabilitou na zmeny, ktorá s vekom klesá.


Najviac sú ľudia otvorení zmenám v Bratislavskom (60 % zmeny víta) a v Košickom kraji (56 %), zatiaľ čo najmenej v Trenčianskom (19 %). To korešponduje so zistením, že zmeny vítajú skôr ľudia vo veľkých mestách (nad 100 000 obyvateľov 63 %), zatiaľ čo v obciach do 999 obyvateľov len 30 %.

**Postoj k vede, pokroku a životnému prostrediu**

**Slovenská populácia**

**Prínos vedy pre rôzne oblasti života**

*B.1 V akej oblasti vnímate uplatnenie vedy a pokroku za najviac prínosné?*

*****Zhodnoťte, prosím každú oblasť v škále od 1 = veda je najprínosnejšia pre danú oblasť až do 4 = veda je najmenej prínosná pre danú oblasť.*


*\*Výroky sú zoradené podľa súčtu 1 + 2.*

Prínos vedy pre profesijný život a kariéru vidia hlavne vzdelaní ľudia. Až 76 % respondentov s maturitou uviedlo, že veda je pre profesijný život prínosná, pre stredoškolsky vzdelaných bez maturity je prínosná v necelých 2/3 (61 %). Jedným z vysvetlení je, že vzdelanejší ľudia robia častejšie kvalifikovanejšie práce a tie rozvoj vedy ovplyvňuje viac, než práce nekvalifikované.

Prínosnejšia je veda pre ochranu prírody podľa Čechov, než podľa Slovákov.

**Slovenská populácia**

**Veda a ochrana prírody**

*****B.2 Myslíte si, že je nevyhnutné, aby spoločnosť prostredníctvom vedeckých nástrojov pomáhala prírode a životnému prostrediu, aby lepšie odolávala meniacim sa životným podmienkam a činnosti ľudí?*

Rovnako ako v Českej republike i na Slovensku stúpa so zvyšujúcim sa vzdelaním názor, že je nevyhnutné prírodu chrániť. Rovnako tak sa názor mení aj s veľkosťou bydliska respondenta. Čím väčšia veľkosť miesta bydliska, tým skôr odpovedal respondent na túto otázku áno (86 % respondentov s VMB 1 000 – 4 999 obyvateľov a 95 % v mestách nad 100 000 obyvateľov).

**Slovenská populácia**

**Postoj k vede a pokroku**

*B.3 Nižšie sa nachádzajú tvrdenia týkajúce sa prístupu ľudí k rôznym otázkam súvisiacich s vedou a pokrokom.*

Označte, prosím pri každom tvrdení v škále od 1 (rozhodne súhlasím) do 4 (rozhodne nesúhlasím), nakoľko s ním súhlasíte, alebo nesúhlasíte:

*\*Výroky sú zoradené podľa súčtu 1 – rozhodne súhlasím + 2 – skôr súhlasím.*

**Slovenská populácia**

**Postoj k vede a pokroku**

***B.3 Nižšie sa nachádzajú tvrdenia týkajúce sa prístupu ľudí k rôznym otázkam súvisiacim s vedou a pokrokom. Označte, prosím pri každom tvrdení v škále od 1 (rozhodne súhlasím) do 4 (rozhodne nesúhlasím), nakoľko s ním súhlasíte, alebo nesúhlasíte:***

Rovnako ako mladí Česi sú aj mladí Slováci pri hodnotení vedy a pokroku opatrnejší, než staršia generácia. Výroky „Vďaka vedeckým objavom je ľudská práca efektívnejšia“, „Vedecké a vývojové firmy sú prínosom pre celú spoločnosť“ a „Rozvoj moderných technológií spravidla vedie k pozitívnym zmenám v každodennom živote“, hodnotila signifikantne súhlasnejšie najstaršia veková skupina oproti tej najmladšej.

To, že sú vedecké a vývojové firmy prínosom pre celú spoločnosť si myslia skôr vzdelanejší ľudia (VŠ 86 %, ZŠ 63 %). To môže byť spôsobené tým, že ľudia s vyšším vzdelaním majú väčší prehľad o rozvoji vedy a techniky i preto, že správam o vývoji viac rozumejú a prikladajú im väčšiu dôležitosť, zatiaľ čo ľudia s nižším vzdelaním vyhľadávajú iný typ správ. Prínos vedy pre spoločnosť je väčší podľa Čechov.

K vedeckým objavom sú skeptickejšie ženy. To, že ich treba prijímať s rezervou si myslí približne 2/3 žien 67%, zatiaľ čo mužov 58 %. Rovnako tak si i viac ženy myslí, že by mal štát investovať predovšetkým do iných oblastí ľudskej činnosti (69 % ženy, 59 % muži). To môže byť spôsobené tým, že ženy sa v menšej miere než muži venujú vede a technike, naopak je pre ne dôležitejšie, aby štát investoval skôr do oblastí, ktoré majú priamejší vplyv na starostlivosť o spoločnosť i jednotlivca (sociálny systém, zdravotníctvo, školstvo).